Sinan Gashi

Sinan Gashi (1 shtator 1947) është shkrimtar dhe studiues i letërsisë nga Komuna e Drenasit.
parapamje|Sinan Gashi është shkrimtar dhe studiues i letërsisë.

 Jetëshkrimi 
Sinan Gashi është i lindur më 1 shtator 1947 në fshatin Arllat të Drenasit. Shkollën fillore e kishte mbaruar në Arllat dhe në Kijevë, Normalen në Mitrovicë dhe Prishtinë, ku edhe mbaroi studimet për gjuhë e letërsi shqipe e pastaj edhe studimet pasuniversitare, kur mori gradën shkencore Magjistër i shkencave filologjike, me temën “Proza e Nonda Bulkës”, ndërsa tema e gatshme e doktoranturës “Formacionet stilistike të poezisë së viteve ‘30” iu dogj në shtëpi gjatë luftës.Kishte punuar që nga fillimi në arsim, në shkollën fillore “Emin Duraku” në Arllat, pak muaj në paralelen e Llapushnikut, pastaj si student, në shkollën fillore “Vëllazërimi” në Obiliq, në gjimnazin “Skënderbeu” në Gllogovc, në BVI-në për Shëndetësi në Gllogovc, pas largimit nga procesi edukativo-arsimor në vitin 1981, i fajësuar për mosvigjilencë për ndalimin e demonstratave edhe nga nxënësit e gjimnazit, pra për papërshtatshmëri ideo - politike në arsim. Ky largim ndodhi vetëm disa muaj pasi Bashkësia Kulturo-Arsimore e Krahinës së Kosovës e kishte shpallur profesorin më të mirë të vitit shkollor 1979/1980. Tashti ishte caktuar në detyrën e juristit (sic!) jashtë profesionit, për denim.Njëkohësisht ishte aktivizuar në lëvizjen e madhe politike, LDK - Dega në Gllogovc, nga e cila ishte zgjedhur deputet i Republikës së Kosovës, në legjislacionin e parë.[1] Po ashtu ishte aktivizuar në Lëvizjen për Pajtimin e Gjaqeve dhe Ngatërresave që në fillim të nismës.[2]Pas krijimit të Sindikatës së Pavarur të Arsimit të Kosovës, atëherë kur bëhet shkëputja e përjetshme nga sistemi serb i arsimit, ai kthehet në gjimnaz. Aty i besohet detyra e drejtorit për katër vite, edhe pse pas tre konkurseve nuk konkurroi askush, më 1.IX.1991 [3] duke iu vazhduar edhe mandati i dytë, më 21 gusht 1995.[4] Në vitet më të rënda të asaj zezone, ai përpëlitet me përjetimin e mangësive tërësore financiare për mbajtjen e mësimit dhe me domosdoshmërisë për mirëmbajtjen e objektit shkollor, për organizimin e punës pa asnjë përkrahje, pos asaj morale, madje edhe duke duruar dhunë të përhershme psikike,[5] por edhe fizike,[6] e cila edhe e gjymtoi në arganet e shikimit. “Trysni të veçantë kishte përjetuar drejtori i shkollës, i cili ishte ftuar më se tetë herë në milici, në “biseda informative”, e madje një herë (në gusht 1993) ishte mbajtur tërë natën, duke përjetuar lëndime të rënda fizike.”[7] Kjo ndodhi në gusht të vitit 1993.[8] Edhe pas luftës, që në vigjilje, e përjetoi një dhunë të paparë deri në vdekje, nga persona ende të pazbuluar, të cilët e nxorën nga zyra.[9] Aq ma keq, administrata e përzier vendore dhe e huaj, që u vendos në Gllogovc, edhe pse ky i dërgonte dëshmitë për paaftësitë e punës nga mjeku,[10] ia ndërprenë fillimisht ato pak të ardhura për muajt qershor, korrik dhe gusht, kur i duheshin më së shumti për medikamente për sherim e, pastaj edhe ia ndërprenë marrëdhënien e punës. U kushtëzua që të kërkoi punë në gazetën kombëtare “Bota sot” në Prishtinë, ku punoi redaktor i kulturës për gjashtë vite radhazi, deri sa edhe ajo ndërpreu punën. E vijoi jetën i papunë deri në moshën e pensionimit. Jeton në vendlindje dhe pandërprerë u muar me studime dhe krijimtari letrare. Deri tashti, si botime autoriale, ka botuar më se 38 vepra. Publikimet 1.     “Veçanti krijuesish”, Prishtinë 1995,2.      “Nonda Bulka – krijimtaria letrare”, Prishtinë 1995,3.      “Të mosnjohurit e letërsisë shqiptare”, Prishtinë 1996,4.       “Kosova e poetëve të traditës, Prishtinë  1996,2006,5.     “Rimjohje letrare”, Prishtinë 1998,6.     “Traseja e mendimit”, Prishtinë 2001,7.     “Heshtim i kushtëzuar”, Prishtinë 2002,8.     “Memçuria iliro-shqiptare nëpër botë”, Prishtinë 2003,2007,9.     “Vlerësime, preokupime, përimtime”, Prishtinë 2004,10.   “Floknajë”, tregime 2004,11.   “Pseudonimet e shkrimtarëve shqiptarë 1685-1982”, Prishtinë 2005,2009,  2021,12.  “Simfonia e Dardanisë, Prishtinë 2006,13.  "Larrushi tematijke”, Prishtinë 2997,14.  “Mozaiku arstistik 1930-1939”, Prishtinë 2008,15.  “Islam Gashi, babai im-mësuesi i juaj” Prishtinë 2009,16.  “Bernardin Palaj sipas vrojtimit tim”, Prishtinë  2009,17.  “Zëri i arbërorëve të Greqisë-Aristidh Pango Kola”, Prishtinë2010,18.  “Arbneshi i Zarës, oazë shqiptare”, Prishtinë 2010,19.  “Nëna Tereze në arte”, Prishtinë 2010,20.   “Historia e dorëshkrimeve të historisë”, Prishtinë 2010,21.  "Karakteri i pathyeshëm V.S.Krasniqi”, Prishtinë 2011,22. “Shqiptarësia e Vincentvs Zmajevichu-t”, Prishtinë 2011,23.  “Botimet shqipe jashtë etnikumit”, Prishtinë 2011,24.  “Arllati, e shkuara dhe e ardhmja e një lokaliteti”, Prishtinë 2011, 2024,25.  “Arti letrar si terapi shpirtërore”, Prishtinë 2012,26.  “Albumi i shkrimtarëve shqiptarë I”,Prishtinë 2012,27.  “Përjetësi arstistike – Bekim Fehmiu”, Prishtinë 2013,28.  “Poeti idealist – Fazli Greiçevci (1935-1964”, Prishtinë 2014,29.  “Krijuesit shqiptarë që shkruan në gjuhë të huaja”, Prishtinë 2014,30.  “Trini”, Prishtinë 2015,31.  “Legjenda e Drenicës”, Prishtinë 201632.  “Artisti i katër dhuntive – Muharrem Qena”, Prishtinë2020,33.   “Trinia arstistike e Agim Ramadanit”, Prishtinë 2021,34.   “Katër arkitektë shqiptarë – Andrea Durrësaku, Arkitekt Sinani, Mehmet Isai dhe Karl Gega”, Prishtinë 2021, 35.   “Aktori i përbotshëm – Aleksandër Moisiu”, Prishtinë 2021,36.   “Llazar Siljani, studiuesi atdhetar rekas”, Prishtinë 2021,37.    “Fletëza nga ditari i përzhitur”,Prishtinë 2022,38.   “Gjimnazi “Gjergj Kastrioti Skënderbeu” Gllogovc”, Prishtinë2024. Gjatë luftës i janë djegur39.  “Antikitete”, tregime,40.  “Gjithmonë mbetet diçka e pathënë”, poezi,41.  “Shakja”, novelë,42.  “Formacionet stilistike të poezisë së viteve ‘30”, temë doktoranture. Referime 
[1] Shih prof. Mujë  Berisha: “Parlamenti dhe demokracia në Kosovë”, Prizren 1998, f. 235

[2] Nisma për Pajtimin e Gjaqeve dhe Ngatërresave kishte datën nismëtare 23 shkurtin 1990, në krye me prof. Anton Çettën, organizuar nga Dega e Lidhjes Demokratike të Kosovës në Drenas. Më gjerësisht, Sinan Gashi: Fletëza nga ditari i përzhitur, Prishtinë 2022, f.62-68.

[3] Shih Vendimi për emërimin e drejtorit, nr. 455-4, datë 6.9.1991, nënshkruar nga kryetari i Këshillit të Punëtorëve të gjimnazit “Gjergj Kastrioti-Skënderbeu”, Rizah Hamza, prof.

[4] Shih Vendimin e Ministrisë së Arsimit të Republikës së Kosovës, 03 nr. 5-08, 21.VIII.1995, nënshkruar nga ministri Dr. Muhamet Bicaj

[5]  “Ngase drejtori i gjimnazit mr. Sinan Gashi ishte i paluhatshëm dhe i gatshëm që, me çdo kusht ta mbronte shkollën,, nxënësit dhe arsimtarët shqiptarë, ndaj tij ushtrohet presion fizik dhe psikik. Nuk kalonte ditë pa u ftuar në biseda informative në Stacionin e Milicisë në Gllogovc.”, Q. Zariqi, vep.cit., f. 282

[6] Shih Gani Dili: Madhështia dhe tragjika, Prishtinë 2002, f. 56

[7] Grup autorësh, vep.cit., f. 11

[8] Shih “Rilindja”, Prishtinë 18 gusht 1993, f. 3; Grup autorësh: Njëzetepesë vjet të shkollës së mesme në Gllogoc, f. 11

[9] Krs. Paul Watson: Kosovo’e Ethnic Albanians Face New Peril-Themselves, “Los Angeles Times”, 19 august 2000; Paul Watson: Fushatë për t’i heshtur liderët e moderuar, ”Kosova sot”, Prishtinë, 23 nëntor 1999, f. 12; Mehdi Bardhi, fejton në të përditshmen “Pavarësia”, Prishtinë, 8-20 maj 2005, f. 7 

[10] Dëshmi, Raporti mjekësor i Shtëpisë së Shëndetit në Gllogovc'', nr. 02-137, datë 14. 08..2000, lëshuar nga drejtori Dr Gani Halilaj, mjek. 

 Referime 

Kategoria:Lindje 1947
Kategoria:Njerëz nga Drenasi
Kategoria:Njerëz që jetojnë
Kategoria:Shkrimtarë shqiptarë
Kategoria:Shkrimtarë kosovarë
Kategoria:Studiues të letërsisë